བཙོན་ཁང་ནས་ཆོས་བཤད་པ་སོགས་ལ་རྐྱེན་བྱས་ཏེ་གསར་བརྗེ་ངོ་ལོག་པའི་ཉེས་མིང་འོག་སླར་ཡང་བཙོན་ལོ་བཅོ་བརྒྱད་ཁར་བསྣན་ཏེ་ཁྱོན་ལོ་སོ་གསུམ་ལྷག་ལ་བཙོན་དུ་བཞུགས་མོད།དེ་འདྲའི་ངང་ཚུལ་ལ་འཁུ་བའི་བསམ་པ་ཅུང་ཙམ་ཡང་མེད་ཅིང་།༡༩༨༢ལོ་སྟེ།ཁོང་དགུང་ལོ་༦༧སྟེང་བཙོན་ནས་ཐོན་རྗེས་སླར་ཡང་ལྟས་མང་པོར་དཔག་ཏེ་སྔོན་ལོ་སུམ་ཅུ་སོ་གསུམ་བཙོན་ནས་འཐུས་ཤོར་སོང་བ་དེ་ཁ་གསབ་པའི་ཆེད་དུ་ད་ནི་ལོ་སུམ་ཅུ་ལྷག་ལ་ཆོས་གསུང་དགོས་གསུངས་པ་བཞིན།རྗེས་སུ་ཨ་རི་དང་ཐེ་ཝན་སོགས་ཡུལ་གྲུ་མང་པོར་འགྲོ་བའི་དོན་མཛད་ཡོད།